
l. 


Nu-mi stă prin gînd să cobor valoarea, în 
multe casuri foarte reală, a demonstrațiilor pa- 
triotice,—chiar şi maï puţin oportune, după so- 
cotinţa unora,—care aŭ avut loc în ultimul timp. 
Ele sînt fireşti, şi nădăjduies= că vor fi şi utile. 
Sînt apol încredinţat că toţi aceia cari aŭ vorbit 
şi cîntat supt steagul ţerii vor fi în rîndurile 
întăiu ale celor ce vor alerga să-şi verse sîn- 
-gele pentru dinsa. Azi manifestanți, mîne eroi 
şi martiri. Căci se poate glumi cu atitea lu- 
cruri, dar cu numele şi colorile ţerii, nu. Orice 
cuvînt rostit la umbra lor trebuie să fie o sfîntă 
îndatorire pentru cele maï mari jertfe. 

Ironia faţă de exagerările ridicule şi strică- 
toare am întrebuinţat-o totdeauna cu convin- 
gerea că fac bine. Ele sînt zădarnice şi nesă- 
_nătoase. Dar n'am apreciat niciodată zeflemeaua. 

Aceasta e forma bastardă, constantinopolitană 
şi levantină, a ironiei. Cînd, acum aproape cin- 

zeci de ani, «Junimea» din laşi, mutată apoi, 
vaï!, ca birou politic de plasare la Bucureşti, 
a început lupta cu deşănțările unei poesii «pa- 
triotice> în decadenţă, ea avea dreptate, de şi 
pornia numai cu armele puţin eroice ale Ger- 
maniei de la 1860, care se obosise şi desgustase 
de escaladările de nori ale filosofilor ei meta- 
fisic] şi vegeta în scepticismul faţă de dogmă, 
de credință şi sentiment. Bine a fost că, supt 
înrîurirea d lui Maiorescu, de frica prosei sale 
corosive, mal distrugătoare decît un volum de 
silogisme, nu s'a maï scris aşa. Dar, din nenoro- 
cire, nu s'a trecut, cum trebuie pentru un popor 
tînăr, la o nouă perioadă activă de credință şi 
sentiment. Zîmbetul fin al aleşilor sa prefăcut 
în rînjitul odios al gloatei, ucigător de orice 
avînt, care e totuşi aşa de necesar. Copilul mer- 
gea strîmb îi cele dintăiu nehotărite încercări - 
ale sale; pedagogia reprobabilă a batjocurii i-a 
oprit pe loc multă vreme, descurajindu-l, demo- - 
ralisîndu-l. Fiindcă, în orice se făcea, era aşa 
de lesne să se descopere partea ridiculă, ei 
bine, nu s'a mal făcut nimic! 

Contra acestei paralisări a forţelor naționale 
s'a început o reacțiune, care a biruit. Ridem 
maï puţin, şi e bine. Avem mai multă credinţă, 
maï multă simţire, maï mult avînt, şi îndrăznim 
a o spune, gata să primim binevoitoarele cri- 
tici drepte şi să îndreptăm ce este de îndreptat. 

Deci nu prin zeflemeaua brutală ca o baionetă 
de biet jandarm pedestru ori ca somaţia unul 
procuror, ci pe altă cale trebuia săvîrşită opera 
de îndreptare, unde e răul. Să-mi fie îngăduit 
a o încerca şi aici. 

Adevăratul patriotism... Prin urmare este şi 
altul mai puţin adevărat, mal puţin real, serios 
şi efectiv. De sigur! Putem să definim pe cel 
d'intăiă, pentru a împiedeca pe atîția de a-l 
confunda cu cel de al doilea? Dar se defineşte 
un sentiment? Cu grei,—s'ar putea zice; sen- 
timentul se manifestă, se luptă, se respectă ori 
se zdrobeşte, dar a-l defini nu e îngăduit nici 
raționaliştilor cari, ca teologi, definesc pe Dum- 
nezeui în formule tot mai complecte şi, ca filo- 
soti, definesc tot maï bogat tot ce e în legătură: 
cu omul. De fapt, dacă sentimentul nu se de- 
fineşte în sine, el poate fi definit însă în scopul 
ce urmăreşte şi în mijloacele ce întrebuinţează. 

Să o facem, 


II. 


Patriotul din ceasul al unsprezecelea al Scrip- 
turii este el.sai ba un patriot? Dacă vorbeşte 
în adevăr inima lui, dacă se revarsă în acţiuni 
tot sufletul lui entusiast şi făcător de minuni, 
dacă are sînge de dat pentru, patrie—, fără în: 
doială| El poate fi lăudat pentru pornirea sa, 
admirat pentru fapta de care se dovedeşte ca- 

pabil; i se poate ierta că a venit, dintr'o causă 
ori din alta, prea tărziii Pe lingă fecioarele 
cuminţi, a fost şi printre cele nebune de sigur 
cîte una care, la venirea mirelui, a Domnului, 
a putut strecura cu mîni tremurătoare de grabă 
o picătură de uleiii pentru ca la flacăra-i nesi- 
gură să zărească şi ea chipul celui mult aştep- 
tat. ÎI vom ţinea seamă de aceasta. Dar nu vom 
pune-o în rîndul acelora care din candele 
pline revărsaii bucuroase lumină întreagă la 
dreapta şi la stînga drumului pe care venia 
oaspetele. ceresc. 

Căci, pe lingă acela care, cu sentimente aşa 
de respectabile, se simte zguduit de primejdia 
pregătită la hotarele ţerii sale, care se aprinde 
de nobila pasiune de a luptă pentru apărarea 
teritoriului şi pentru dreptatea eternă a nea- 
mului îngenunchiat, care, în ceasurile rele plinge 
umilinţa oştirilor învinse şi, în cele bune, simte 
sufletul lui însuşi plutind între steagurile biru- 
inţei, este şi un alt patriot, — acela care a fost 
astfel de la însăşi ivirea conştiinţei, de la în- 
suş! începutul activităţii sale. 

Prin ce-l recunoşti? E aşa de lesne! Prin 
munca lui, oriunde e pus de soartă şi în orice 
situaţie l-a fixat norocul. El e cel mat vechii, 
mal bun, mai modest şi tot odată mai strălucit 
patriot. i 

Munca e în chiar firea noastră; îndemnul către 

dînsa, un instinct fundamental al fiinţei ome- 
neşti. De muncă sîntem încunjuraţi. O clipă nu 
zăboveşte soarele, stelele nu se odihnesc nicřo- 
oată, mugurele plesneşte, liberînd viaţa, la cea- 
sul săi. Natura nu cunoaşte odihna, şi omul în- 
suşi e dator să n'o ştie decît ori prin plăcerea 
muncii nouă, diferite, care vine în locul acelei 
care sa săvîrşit, orl în scurtul moment al im- 
nului înnălțat pentru biruinţa smulsă. Atunci 
cînd cea diintăiii rază află în natură instinctul 
care a pornit la lucru, conştiinţa nu simte oare 
datoria de a-l fi cu cît de puţintel înnainte? 

Muncim pentru că ni trebuie, pentru că tre- 
buie, pentru că place oricui e întreg şi sănătos. 
Bolnavul, prostul şi vițiosul sînt spenni leneşi 
îndreptățiți. 

Şi oare, la noïř,—ar putea spune oricine a is- 
prăvit un discurs patriotic, —nu se munceşte ? 

Dar pe ce alta se basează toate pretențiile 
naționale? N'a muncit -funcționarul de biroù 
care a caligrafiat ani de zile, pentru zăbavă, 
nu pentru artă, înnaintea publicului nerăbdător 
de la grilaj, el însuşi cu nerăbdarea ceasului 
de cafenea şi a partidei de joc de cărți? N'a 
muncit titratul şcolilor înnalte în atiţia ani de 
examine pregătite prin intervenţia imparţială a 
părinţilor, de cetiri evitate şi de c<distracţii» 
căutate? N'a muncit profesoara care se întîl- 
neşte la masa verde cu mamele elevelor sale? 

Şi ce e alta decît muncă străduința îndărătnică 
a ziaristului, care, pe cînd alţi profesionişti ucid 
trupurile, se mulțămeşte a distruge în suflete ce 
e bun, lăsînd tot răul neîncrederii, suspicionării, 
acusaţiilor gratuite, pănă sus, la Regele «fără 
iubire de neam», care mi se pare că înțelege 
şi fără aceasta datoria sa de a fi în curentul 
singurelor aspirații naționale cuvenite şi posi. 
bile ? Muncă, -une ori grea şi teribilă muncă,— 
dovadă trupurile slăbite şi sufletele veştede ale 
celor ce ai îndeplinit-o. 

Dar e muncă şi muncă. Legenda asiatică ştie 
că lumea a ieşit din lupta între munca positivă 
a Creatorului de viață şi de lumină, pe care 
oamenii l-aii aşezat luminos, plin de binecu- 
vîntări, pe tronul său de nouri albi, şi între 
munca negativă a distrugătorului, aducînd cu 
el moarte şi întunerec, pentru care închipuirea 


- noastră i-a dat față neagră, coarne, coadă şi 


picioare de ţap. Muncă albă, muncă s/întă, de 
o parte; de alta munca neagră, blăstămată, 
truda, cazna. 

III. 


S'o facem pe cea di'intăiu, oricind privim cu 
ochi treji lumea. Dar nu ajunge s'o facem, cu 
oricită bucurie, şi oricît devotament, cu ori. îtă 
desinteresare, fiecare lu lo.ul lui. Cu aceasta 
n'avem încă decit oameni de treabă, oameni 

de ispravă. Şi, de sigur, şi oameni de credinţă. 

„Nu sînt oare aşa şi toțiacei! cari se luptă as- 
tăzi pe cîmpiile adînc pătrunse de sînge ale 
Europei? În aceste lupte e o parte de regres 
spre barbarie: Louvain distrus, bătrîni, femei, 
copil daţi morţii, cruzimea idioată, distrugerea 
imbecilă fără înţelegere, deci tără milă. E alta 
însă de progres: aviniul, îndărătnicia nebună, 
peste înfrîngere chiar, venită dintro mai mare 
credință a fiecăruă neam, —semn de progres. 
De ce luptă cu orice preţ Germanul decit 
pentru că are credința une! superiorități de 
rasă asupra celorlalți, meniţi a fi supuşi sai 
striviți, pentru ca, după Roma, după Franţa se- 
minţia germană să dea o nouă Împărăţie a lu- 
mil ? De ce se istoveşte Franţa pentru a răs- 
pinge peste hotare pe năvălitori decît din cre. 
dința că eroismul e în stare a păstra lumii co- 
moara morală a civilisației francese? De ce 
Belgianul, pănă la moşneagul, la femeia, la co- 
pilandrul cari trag, ştiind că nu-l aşteaptă mă- 
car moartea glorioasă a soldatului, ci execuțiile 
obscure ale condamnaților, îşi cheltuieşte tot 
ce are pentru a păstra, nu o naţiune măcar, ci 
onoarea unui Stat şi menţinerea unor mîndre 
tradiţii politice? De ce Englesul strigă lumii, sigur 
de sine: cori el orl eŭ, doï sînt prea mulţi», în- 
noind în faţa lumii dovezi de eroism ca aceia 
a generalului din războiul Crimeii, care, muri- 

bund, țiindu-şi cu mînile măruntaiele, înnainta 
călare pănă la capătul frontului pentru ca «sol: 
dații lui să vadă cum moare un general en- 
gles»>,— decit din credinţa că Marea Britanie nu 
poate fi învinsă şi rasa lui, cea mai nobilă din 
lume, nu poate fi coborită în al doilea rînd ? Şi de 
ce Rusul, naivul copil al stepei, fără cultură şi con- 
ştiinţă politică, se lasă bucuros distrus de obu- 
sierele germane şi de atacurile infanteriei aus- 
triace decît pentru că în sufletul lui e nezgu- 
duita credinţă că lui Dumnezeu din cer şi Ța- 
rului pe pămînt, Sfintei Rusi, toate li se data: 
resc şi toate li se cuvin? 

Toţi cred, dar unii biruiesc, şi alţii nu, Şi de 
ce aceasta ? 


IV. 


Vechile clădiri politice şi naţionale erau ca 
arhitectura noastră îndătinată : cărămidă peste . 
cărămidă, aşezate deosebit şi legate doar prin 
tencuiala, adesea friabilă, a legilor, prin cimentul 
mai sigur, al datinilor. Astăzi însă pătrunde în- 
vingătoare arhitectura viitorului : fire de fier şi 
ciment, legate, împreună după normele precise 
ale unui calcul exact, formînd prin legătura lor, 
nedesfăcută, un singur corp de la temelii pănă 
sus în vîrf, în care deosebirea elementelor e 
imposibilă, chiar dărîmînd clădirea. 

Aşa vechile societăţi individualiste înşiră încă 

păturile lor de .cărămizi unite împreună, dar nu 
şi confundate: clase, categorii, oameni. Cele. 
nouă, singurele capabile de adevăratul patrio- 
tism modern, sînt ca acele uriaşe monolite apa- 
rente ale zidirilor de beton armat: în ele oa- 
meini nu mai există, tocmai pentru că există, 
națiunea. 

Puterile de astăzi ale Germaniei, care-i per: 
mit să se lupte cu onoare şi succes pe atitea 
fronturi, nu vin din vre-o superioritate a cre- 
dinţei în idea ul naţional, care e fără margeni, 
căci, şi după ce s'a întins un popor cît trebuie 
în spaţiile mărgenite de jos, îl rămîne spațiu’ 
cel infinit de sus. Nu vin nici dintr'o o superio- 
ritate fisică, dintr'o maï mare putere de inteli- 
genţă, dintro moralitate fără păreche. Ci vin 
din marele, continuul act patriotic al solidari- 
tăţii naţionale depline, absolute. 

Soldaţii cari şi-au mintuit stagiul nu se pierd 
prin sate, fără legături între eï şi cu lumea, a- 
jungînd, chiar cînd aŭ purtat galoane de sub- 
ofițer, să nu ştie măcar cine e în fruntea Gu 
vernului ţerii, cum am constatat-o dăunăzi, la 
cîțiva chilometri de Iaşi. Uniţi în asociaţii de 
veterani, cu tovarăşi! militari, colonelul lături 
de simplul soldat, comunicîndu-şi -de la o ge- 
neraţie la alta : glorii, de o parte, speranţe, ideale, 
de alta, ei formează o unitate morală, discipli- 
nată în acelaşi spirit şi gata de aceiaşi acţiune. 

Cel cari aŭ căpătat lumina de la aceiaşi Uni- 
versitate, cel cari aŭ făcut parte din aceiași so- 
cietate studențească, se ştiii necontenit, de la 
un capăt la altul al vieţii, şi, la întîlniri come- 
morative, savantul glorios stă prietenos lingă 
studentul al cărui viitor ascunde în sinul său 
poate altă glorie: în Germania ca şi în Anglia. 
Fabrica, de la capitalistul milionar, de la ingi- 
nerul plin de iniţiativă pănă la ultimul lucră- 
„tor care se ştie pe sine folositor într'o operă na- 
ţională, formează, în societăţi de cultură şi sport, 
o unitate morală activă Şi o alta o daŭ oa- 
menii cîmpului, factorii muncitori aï unei moşii 
toți, de la stăpînul cu titlu nobiliar pănă la cel 
din urmă răscolitor de ţernă, respectat şi iubit 
pentru munca lui. - 
Şi, astfel, în fiecare moment, prin acest patrio- 
tism puterea militantă a naţiei creşte. Puterile 
morale menite să se contopească în orice clipă 
în unitatea morală ‘activă a neamului se în- 
mulțesc şi se întăresc prin fiecare lovitură de 
sapă, prin fiecare învirtitură a,roţilor, prin fiecare - 
linie ce se scrie şi prin fiecare gînd ce zboară. 
Aceste puteri morale, de adevărat patriotism, 


necontenit muncitor sînt factorii siguri al vic: 
toriei, 


Sil creăm şi noi! 


Acţiunea profesorilor universitari. 

Profesorii universitari publică o declaraţie cu- 
privire la evenimentele politice de astăzi şi la 
datoria noastră. 

Nu ne vom ocupa de această declaraţie, care 
nu inovează, exprimînd numai sentimentul tu- 
turora, de care, ca direcţie, dacă nu ca preci- 
sare a modalităţilor, oricine va trebui să ție 
seamă. Dacă fiecare din profesorii — şi cred că 
trebuie să fie mulți — cari aŭ studiat serios şi 
de cu vreme, din deosebite puncte de vedere, 
chestia naţională, ar fi adus memorii necesare 
oricărui Guvern, ar fi fost, neapărat, încă ma! 
bine. ; 

Şi, iarăşi, nu vom număra cîţi aŭ fost, căci 
e firesc ca mulţi să lipsească atunci cînd, cum 
e casul mieii — care sînt, de alminterea, aşa de 
puţin profesor universitar! —, atiţia naŭ văzut 
în ochi măcar o convocare ca să ştie cine chiamă, 
cu ce drept sau cu ce autoritate şi în vederea 

cărui scop. Ar fi fost de răŭ gust a se refusa 
iscălitura unei piese politice însufleţite de aşa 
de, frumoase intenţii, oricum sar fi înfăţişat în 
forma eï. 

Ceia ce interesează şi bucură e faptul că a- 
ceastă corporație înnaltă a profesorilor univer- 
sitari din Bucureşti — căci deocamdată numai 
de ei este vorba — a simţit nevoie, în al 50-lea 
an de la întemeiarea şcolii lor, să facă o de- 
claraţie de solidaritate înnaintea unui ideal. 

Pănă acum Universitatea a fost împărţită pe 
partide, pe grupe şi pe personalități Nimic n'a 
putut strînge împreună, pe toți profesorii, nici 
măcar amenințarea scăderi! morale cuprinse în 
legea d-lui Bădărău. Ba greşesc, odată da: era 
vorba de creșterea lefilor. Şi, în tot acest timp 
de o jumătate de veac, niciun rector nu şi-a 
datorit locul înnaltei sale situaţii ştiinţifice sau 
influenţei sale morale; toate candidaturile aŭ 
venit de la cluburi sai cu asentimentul clubu- 
rilor. Se ştie cum a isprăvit rectoratul, rău pre- 
gătit în această privinţă, al d-lui I. Bogdan. 

Şi acuma visiunea Ardealului face această 
minune. Profesorii Universităţii bucureştene se 
aşează în cel diintăiu rînd al îndrăzneţilor şi 
nerăbdătorilor. Un fapt noŭ. 

El va fi un fapt important, căci va trebui să 
aibă consecinţi. Intriga şi patima de partid tre- 
buie să dispară neapărat din acțiunea profeso- 

rilor uniți odată pentru ideal. Rămîind membrii 
partidului lor, ei se vor manifesta cu acea re- 
servă pe care li-o impune situaţia lor — căci, 
altfel, student şi profesor se pot găsi într'un 
moment combătîndu-se din tabere opuse —, şi, 
evident, la pragul Universităţii vor trebui să 
lase resentimentele inspirate de profana luptă 
pentru putere. Căci altfel nar califica o lume 
întreagă actul din Septembre 1914 ca inspirat 
el însuşi de acele interese urîte de care nu s'ar 
fi putut astfel despărți ? 

Şi, tot odată participind, — ca unii ce aŭ 
fost invitaţi în formele cerute de respectul față 
de dînşii — la o întrunire a tineretului univer- 
sitar, ţinută, fireşte, pentru a exprima senti- 
mente, nu pentru a enunţa soluţii, profesorii 
arată că înţeleg în sfirşit caracterul dualist al 
Universității: profesori, da, însă şi studenţi, con- 
topiţi într'o unitate morală perfectă. 

Un fapt noŭ şi acesta la o înnaltă şcoală 
unde studenţii aud numaï că s'a ales un rec- 
tor, care nu li se presintă, unde învățătorii n'aii 
decît contactul de la curs şi de la examine cu 
ucenicii lor, unde deschiderea cursurilor se face 
maï banal decît deschiderea unul biîlciu, tără 
un cuvînt de de îndrumare pentru tineri. 

Şi acest fapt va fi şi el foarte important. 
Căci, de sigur, după aceasta, căzînd ceva din 
frica de casarmă față de superior, va veni în 

loc iubirea, încrederea față de bunul dascăl, 
fără să lipsească acele semne de respect fără 
care anarhia ar întra în Universitate. Cu d. rec- 
tor în frunte, profesorii vor cerceta societăţile 
studenţeşti, vor împărţi ajutoare, vor răsplăti 
merite, vor creşte caractere. Altfel, în adevăr, 
răiivoitorii ar putea să spuie că prin studenţi 
s'a căutat a se face ceia ce o samă de profe- 
sori nu voiaŭ orï nu puteai să facă de-a dreptul. 
În vederea tuturor acestor lucruri, mai mult 
decit din causa importanţei sale politice propriu 
zise, acţiunea profesorilor universitari din Bu- 
cureşti ne umple şi pe noi de mulţămire. 

